વર્તમાન શ્રેણીમાં બેટિંગ ક્રમમાં અસ્થિરતા શ્રીલંકાની નબળાઈ રહી છે. આ સ્થિતિમાં ફરી એક વાર શ્રીલંકા સામે મોટો સ્કોર નોંધાવવાનો પડકાર છે, જે અત્યાર સુધી રમાયેલી ત્રણેય મેચમાં શ્રીલંકા કરી શક્યું નથી. થરંગાની ગેરહાજરીમાં ટીમનો ભાર ભૂતપૂર્વ કેપ્ટન અને સૌથી અનુભવી ખેલાડી એન્જેલો મેથ્યુસ પર રહેશે. નિરોશન ડિકવેલા અને કુશાલ મેન્ડિસ પાસેથી પણ શ્રીલંકાના ચાહકો મોટી ઇનિંગ્સની આશા રાખી રહ્યા છે. જો આ ત્રણેય પોતાના બેટથી યોગદાન આપવામાં સફળ થશે તો શ્રીલંકા સારો સ્કોર નોંધાવી શકે છે.